Probavni sistem čovjeka
Probavni sistem, sistem organa za varenje ili digestivni sistem je sistem u kojem se odvija proces prerade hrane i vode. Svaka živa ćelija mora stalno da prima hranljive tvari koje se nalaze u namirnicama, a da bi one mogle dospjeti do pojedinih tkiva i organa, moraju se prethodno mehanički i hemijski preraditi. Time se složene tvari razlažu na prostije. Ta prerada je probava ili varenje, a odvija se u organima za probavu. Probavni sistem sačinjavaju usta sa zubima i jezikom, jednjak, želudac, crijeva, jetra, gušterača i druge žlijezde.